CELEX: 62016TB0553
Language: da
Date: 2019-09-20 00:00:00
Title: Sag T-553/16: Rettens kendelse af 20. september 2019 – von Blumenthal m.fl. mod EIB (Personalesag – ansatte ved EIB – løn – årlig tilpasning af grundlønskalaen – beregningsmetode – bortfald af tvistens genstand – ufornødent at træffe afgørelse)

9.12.2019   
            
            
               DA
            
            
               Den Europæiske Unions Tidende
            
            
               C 413/52
            
         
      Rettens kendelse af 20. september 2019 – von Blumenthal m.fl. mod EIB
      (Sag T-553/16) (1)
      
      (Personalesag - ansatte ved EIB - løn - årlig tilpasning af grundlønskalaen - beregningsmetode - bortfald af tvistens genstand - ufornødent at træffe afgørelse)
      (2019/C 413/63)
      Processprog: fransk
      
         Parter
      
      
         Sagsøgere: Henry von Blumenthal (Bergem, Luxembourg) og 369 andre sagsøgere, hvis navne er anført i bilaget til kendelsen (ved advokat L. Levi)
      
         Sagsøgt: Den Europæiske Investeringsbank (EIB) (ved T. Gilliams, G. Faedo og J. Klein, som befuldmægtigede, bistået af advokat A. Dal Ferro)
      
         Sagens genstand
      
      Søgsmål støttet på artikel 270 TEUF og på artikel 50a i statutten for Den Europæiske Unions Domstol med påstand dels om annullation af de afgørelser, der er indeholdt i lønsedlerne for februar 2015 og de efterfølgende måneder, hvorved der på sagsøgerne sker anvendelse af afgørelsen fra EIB’s bestyrelse af 16. december 2014 og af afgørelsen fra EIB’s direktion af 4. februar 2015, samt af den artikel, som blev lagt på nettet den 6. februar 2015 og af informationsskrivelsen af 10. februar 2015, hvorved de ansatte blev underrettet om vedtagelsen af denne sidstnævnte afgørelse, dels om erstatning af det økonomiske og ikke-økonomiske tab, som sagsøgerne angiveligt har lidt.
      
         Konklusion
      
      
                  1)
               
               
                  Retten tager til efterretning, at Dominique Courbin hæver sagen.
               
            
                  2)
               
               
                  Det er ufornødent at træffe afgørelse vedrørende det søgsmål, der er anlagt af Henry von Blumenthal og de øvrige sagsøgere, bortset fra Dominique Courbin, hvis navne er anført i bilaget.
               
            
                  3)
               
               
                  Den Europæiske Investeringsbank betaler sagsomkostningerne.
               
            
         (1)  EUT C 279 af 24.8.2015 (sag oprindeligt registreret ved EU-Personaleretten under sagsnr. F-78/15 og overført til Den Europæiske Unions Ret den 1.9.2016).